Leikurinn byrjað rólega og fátt markvert gerðist fyrsta korterið en við þann tímapunkt á leikklukkunni fór allt í gang . Liverpool stigu hressilega á bensíngjöfina og Mané átti flottan sprett upp vinstra megin og lagði boltann út á Firmino í teignum . Brassinn brosmildi átti fast skot með grasinu sem að Ryan í varði vel í markinu . Stuttu síðar tók TAA fallega fyrirgjöf úr aukaspyrnu sem að Virgil skallaði glæsilega í markið . 1 - 0 fyrir LFC . Liverpool voru komnir í gírinn og stuttu síðar fékk Mané boltann eftir endurkast en einn á móti markmanni varði Ryan aftur vel . Heimamenn þurftu þó ekki að bíða lengi eftir öðru markinu því að nokkrum mínútum síðar skallaði van Dijk boltann aftur í netið og nú eftir hornspyrnu TAA . Samkvæmt sjónvarpslýsingu sveif Virgil eins og hollenskur haförn teignum og hann ku einmitt vera ættaður úr hollensku ölpunum eða í það minnsta á æðra plani . Eftir þetta öfluga korter sem skilað hafði tveimur mörkum slökuðu rauðliðar á klónum og uppskáru sóknarhrinu frá gestunum eftir rúman hálftíma leik . Pröpper fór þar fremstur í flokki með nokkrum skotum og við máttum teljast heppnir með að fá ekki á okkur mark á þessum kafla . Evrópuþreytan gæti hafa spilað þarna inní en við áttum þó eitt færi til að ljúka hálfleiknum þegar Oxlade-Chamberlain átti ágætt skot . 2 - 0 í hálfleik Seinni hálfleikur byrjaði í rólegum gír en Brighton ógnuðu með skalla eftir hornspyrnu á 54. mínútu . Ef eitthvað var þá byrjuðu Brighton betur og áttu annað færi á 61. mín þegar að hinn líflegi Connolly átti skot sem Allison varði örugglega . Við þá ógnun smullu heimamenn aftur í góðan gír og ógnuðu mikið næstu mínúturnar með skotum frá Oxlade-Chamberlain , Mané og TAA en náðu ekki að klára leikinn með þriðja markinu . Ró færðist yfir leikinn með fjölda innáskiptinga og allt stefndi í þægileg þrjú stig . En Liverpool er ekki mikið fyrir að gera hlutina auðveldlega og á 76. mín kom langur bolti inn fyrir vörnina og Allison varði skot frá Trossard með höndum fyrir utan teiginn . Réttilegt rautt spjald og Adrian kom í markið en var ekki lengi að fá á sig mark úr fljótt tekinni aukaspyrnu frá Dunk . Einum færri og einungis einu marki yfir þá færðist óþarflega mikil spenna í leikinn . Mikil barátta skilað þó því að við fengum ekki fleiri mörk á okkur og við tryggðum okkur 3 erfið stig . Flestir púlarar óttuðust dómara leiksins mun meira en mótherjann og þær áhyggjur voru á rökum reistar þegar að á reyndi . Megnið af leiknum hafði þó herra Atkinson verið alveg sæmilegur og ekki mikið út á hann að setja framan af . Rauða spjaldið var réttur dómur en þegar að kom að framkvæmdinni á aukaspyrnunni þá tókst honum að standa undir orðsporinu um að vera LFC óþægur ljár í þúfu . Að leyfa Brighton að taka aukaspyrnuna snöggt þegar að Adrian er að stilla upp varnarveggnum verður að teljast ansi sérstök og ósanngjörn dómgæsla , hvort sem hún stangist á við reglubókstafinn eða ekki . Vonandi fáum við hann sem sjaldnast nálægt okkar leikjum það sem eftir lifir tímabili en mann grunar að hann lumi á einhverju óvæntu áður en yfir lýkur . Flestir okkar manna stóðu fyrir sínu í dag en það virtist Evrópuþreyta vera í okkur á löngum köflum . Oxlade-Chamberlain var mjög sprækur og ógnandi og TAA átti tvær gylltar fyrirgjafir úr föstum leikatriðum sem gáfu mörk . Lovren var líka traustur og en augljós maður leiksins er Virgil van Dijk með sín tvö skallamörk sem unnu leikinn og almennt flotta frammistöðu . Það var óheppilegt fyrir Alisson að fá á sig rautt spjald og því ekki góður dagur fyrir hann í markinu . Adrian var einnig sérlega óöruggur eftir sína innkomu og fyllti mann ekki beint sjálfstrausti en hann hefur sýnt góða leiki fyrr á tímabilinu þannig að við treystum honum í það verkefni að spila einn leik . Þá má hafa einhverjar áhyggjur af frammistöðu Mo Salah sem hefur lítið sýnt af sínum snilldartöktum síðustu vikur og fór snemma útaf í leiknum . Vonandi hrekkur hann fljótlega í gang og fáir betri leikir til að vera hetja en gegn Everton . Tölfræðin Það er ekki oft sem að gestalið eru meira með boltann á Anfield þessa dagana en sú var raunin í dag og Brighton voru öflugir í andstæðingar í leiknum . Umræðan Púlarar geta verið afar lukkulegir með niðurstöðu dagsins þar sem City misstigu sig með jafntefli á Tyneside fyrr í dag . Bilið hefur því breikkað á toppnum í 11 stig en Leicester eiga reyndar 150% örugg 3 stig inni á morgun gegn Everton . Okkur tókst að leysa missinn af Fabinho sæmilega en þó mátti sjá skarðið sem hann skyldi eftir sig þegar að Brighton voru að sækja upp miðja miðjuna með góðum árangri . Hinn andlegi meðbyr sem við fáum við þessa niðurstöðu og stigatapi City gæti skipt lykilmáli í áttinni að langþráðum titli . Í enska boltanum eru hlutirnir þó fljótir að breytast og næsti leikur er grannaslagur við bláliðana sem munu gera allt sitt til að spilla fyrir rauðri gleðinni . Næsti leikur er því engu minna mikilvægur og vonandi marserum við áfram öruggum skrefum í átt að enska meistaratitlinum ( 7 , 9,13 ) . Það ætlar ekki að ganga hjá liðinu að loka leikjum og vinna auðvelda sigra . Alltaf kemur eitthvað til sem er í flestum tilfellum gagnrýni vert og ekki við hæfi liðs sem er eins gott og Liverpool liðið . Atkinson sannar aftur og enn að hann á að leggja flautuna á hilluna áður en hann verður ber að svo algjörum aulamistökum að ekkert fær honum bjargað . Afstyrmi af manni . En þrjú stig í hús og MC tapar stigum og Chelsea tapar fyrir WH . Nú þarf LCFC að tapa stigum í sínum leik og þá er þessi helgi dýrðleg Ömurlegt að missa Alisson í leikbann í næstu þremur deildarleikjum en góðu fréttirnar fyrir hann er að það er þétt spilað og hann verður mjög fljótlega í rammanum . Annars var þetta mjög heimskulegt hjá kappanum og hefði hann átt að halda sér á línuni eða ráðast miklu fyrr á boltan . Þetta virtist ætla að vera nokkuð þægilegur sigur þegar við vorum yfir 2 - 0 og gestirnir ekki að skapa mikið þrátt fyrir að halda boltanum vel en þetta rauðaspjald og mark í andlitið gerði síðustu mín mjög spennandi . Í sambandi við markið sem við fengum á okkur þá fannst mér ekkert vera að þessu . Adrian er lengi að stilla upp veggnum og dómarinn þarf ekkert að bíða eftir honum og má alveg flauta . Það sem mörg lið gera samt þegar markvörður er að stilla upp bolta er að láta leikmann standa hjá boltanum þannig að svona gerist ekki . Maður leiksins : Dijk fær það fyrir tvö flott mörk en Andy átti líka mjög góðan leik . Alisson fær ekki góða einkunn fyrir þetta heimskulega rauðaspjald og Salah vill maður fá meira í gang . Hvað um þetta 11 stiga forskot á Man City er staðreynd og því má fagna þótt að Alisson fái smá hvíld í næstu leikjum . Sigur hófst . Óþarflega tæpur í lokinn vegna glapræðismistaka Alison . Mér fanst Liverpool heilt yfir spila nokkuð ágætlega , meira að segja þegar þeir þurftu að verjast lokin . Mér fanst þetta mark fáranlegt sem Liverpool fékk á sig . Dómarinn er að labba frá veggnum þegar hann flautar og enginn fær tækifæri til að bregðast við flautinu . Þetta var sérstaklega ósanngjarnt því Adrian var nýkominn inn á og var að stilla upp vegg . Það er þá ekki hægt að halda því fram að dómarar og VAR eru alltaf okkar megin eftir þetta atvik . Allavega var þetta mjög undarleg dómgæsla . Einhver hefði orðið kolbrjálaður ef Liverpool hefði skorað úr svona víti . Þá hefði verið öskrað dómaraskandall , hræsni og ansi margir aðhangendur annarra liða , sem óska einhverra hluta þess heitar að Liverpool verði ekki meistari frekar en að þeirra lið vegni vel hefðu fjöldaframleitt tvitterstadusa og hamrað á takkaborðið eins og smiðir á akkorði . . Frábær þrjú stig í frekar leiðinlegum leik . Algjör óþarfi hjá okkar mönnum að hleypa leiknum upp í þessa vitleysu í lokin . Varðandi aukaspyrnuna þá nýtt andstæðingurinn sér vel flautið hjá dómaranum . Ekkert við það mark að athuga annað en það að Atkinson lítur á Adrina og sér stöðu hans og flautar . Tilvijun eða ekki …… . . spyr sá sem ekki veit . Alison að missa af næstu þrem leikjum ( eða einum !!!!! ) fyrir algjöran sauðshátt ( gott að þetta var ekki Mignolet ) . En yfir hverju er hægt að kvarta eftir svona dag … . örugg forysta og önnur lið en okkar ástkæra hiksta í baráttunni . Þetta verður frábær desember 🙂 YNWA Já og 7 kanski líka ? Er marg oft búinn að segja mitt álit á Atkinson það kemst enginn með tærnar þar sem hann er með hælana í lélegheitum kom mér reyndar á óvart að hann hafi ekki verið verri sennilega hræddur þar sem hann var jú að dæma á okkar ástkæra heimavelli . Varðandi Leicester-Everton leikinn á morgun , þá myndi maður kjósa jafntefli í þeim leik ef það væri hægt að velja sér úrslit . Ef Everton tapa – ég tala nú ekki um ef þeir tapa stórt – þá er aldrei að vita nema þeir láti stjórann flakka og mæti með einhvern nýjan ( gamlan ? ) í derby leikinn á miðvikudaginn . Við vitum öll hvaða áhrif það hefur á liðið , sbr. Spurs síðustu 3 leiki . En að sjálfsögðu vill maður ekki að Everton vinni . Skárra væri það nú . Og svo er 11 stiga forskot á City auðvitað fljótt að fara ef eitthvað fer úrskeiðis , t.d. ef aðal varnarsinnaði miðjumaðurinn okkar myndi meiðast og ef markvörðurinn okkar léti reka sig út af eða eitthvað ( auðvitað er ég bara að skjóta algjörlega út í loftið með einhverjum svona getgátum … ) . En svona grínlaust , þá hefði ég alltaf tekið þessari stöðu eftir 14 leiki í upphafi leiktíðar . Semsagt , tölum saman í vor , ef það er ennþá 11 stiga munur þegar 3 leikir eru eftir þá skal ég fagna . Heitt og innilega . Ég er ekki alveg svona anti-Everton maður . Mitt kalda mat er þetta : 1 . Í þessari stöðu þá vil ég að Everton vinni Leicester . Everton er í þeirri stöðu núna að þeir mega alveg við því að vinna þennan leik , án þess að trufla Liverpool nema síður sé . Ég vil alls ekki að þeir falli , til þess yrði innansveitarrígurinn innantómur . Að kveljast í kringum 6. sætið og neðar er hin ágætasta skemmtun . Slíkum vinum vil ég ekki gleyma í neðri deild ! 2 . Tap hjá Leicester núna er og verður ekkert nema ávinningur fyrir Liverpool Það lengir bilið í næsta lið í töflunni . Svigrúmið fyrir Liverpool í komandi erfiðri leikjahrinu til áramóta yrði við það vissulega 3 stigum betra ! Auðvitað er hættan á kæruleysi okkar megin í Liverpool hugsanlega kostnaðarsamt . En ég vona ot treysti að Klopp og samstarfsmenn séu með öll control á slíkum hughrifum í næstu leikjum . Reyndar er ég alls ekkert anti-Everton . Og alveg sammála því að í raun væri ekkert gaman að sjá þá fara niður um deild ( ok kannski smá , en þá myndi ég vilja fá þá aftur upp fljótlega ) . Bara svo lengi sem þeir eru örugglega fyrir neðan Liverpool . Ég tel bara svo litlar líkur á að þeir nái að vinna á morgun . 1 . Þetta er kostuleg byrjun á tímabili ( þar sem við munum m.a.o. ekki falla niður í Championship deildina – það var staðfest í dag … ) . Ótrúlega tæpir sigrar – grínlaust – að enda með naglnagandi háspennu síðasta kortérið gegn mávunum , eftir að hafa verið með þægilega yfirburði er nánast lögreglumál . Svona hefur þetta verið , nánast allt tímabilið . Eini leikurinn sem var sæmilega öruggur var City . Nei , djók . 2 . Salah Salah Salah … hvað er hægt að segja ? Hann lítur út fyrir að vera skugginn af sjálfum sér . Ákvarðanir út í hött , fínhreyfingar og líkamsjafnvægi allt annað en maður má venjast , maður á mann – skapar alltof litla hættu . Er hann meiddur eða í ( krónísku ? ) óstuði ? Maður spyr sig . Hefði viljað hvíla kauða í einhverjum leiknum ef þetta heldur svona áfram . 3 . Evratúnið verður ekkert auðvelt viðureignar . Þeir eru s.k.v. einhverri tölfræðinördatöflunni í fimmta eða sjötta sæti yfir flest úrvalsfærin í deildinni . Gætum okkar á gæfu / ógæfuþættinum . Það er aldrei að vita hvenær heilladísirnar snúa í okkur fagursköpuðum bakhlutanum og fara að brosa framan í önnur lið . Næsti leikur skiptir gríðarlega miklu máli . Sálrænt væri það afleitt að missa stig gegn karmellustrákunum og jólagjöfin frá þeim í fyrra verður ekki endurtekin . Veit ekki hvernig ég vil sjá liðið uppbyggt . Er farinn að hrópa á meiri sköpun frá miðjunni . Chambo var óheppinn að skora ekki núna , og það kom vel í ljós hversu flottur leikmaður er þar á ferð . Keita væri vel þeginn í byrjunarliðið næst . 4 . Jæja , þetta er fullt djobb að fylgjast með . Glæsilegt forskot en það er augljóslega allt í uppnámi – ekkert í hendi og ófyrirséðir atburðir geta gerst . Það er vissulega léttir að City skyldi tapa stigum og Chelsea leik . Bláliðarnir anda samt í hálsmálið á okkur og aldrei að vita hvað gerist með þessu áframhaldi . Missum við út fleiri leikmenn ? Hvaða áhrif hefur næsta rauða spjald ? 5 . Væri hrikalega gaman að fá Timo karlinn Werner eða þennan Nachos úr Bundesligunni stax í janúar ! Hvika ekki frá þeirri kenningu minni að það hafi verið afleit ákvörðun að þynna hópinn um þetta leyti í fyrra . Fyrir utan óþokkaskapinn að flauta þegar Adrian er úti við stöng að stilla upp ( 11 sekúndum eftir að dómarinn merkir staðinn ) segja reglurnar að þegar fleiri en 3 eru í vegg þarf leikmaður mótherja að vera amk. 1 metra frá . Leikmaður Brighton er inni i veggnum þegar flautað er svo spyrnuna átti að endurtaka þess vegna . Atkinson er óheiðarlegur dómari og var einfaldlega að reyna að hafa áhrif á leikinn rett eins og hann gerði í VAR herberginu um daginn . Felagið þarf að gera formlega athugasemd við þessa framgöngu og krefjast þess að hann komi ekki nalægt leikjum liðsins . Algjörlega sammála Þessi maður er andsetinn og á bara ekki að fá að dæma punktur . Og þið sem eruð ekki sammála finnst hann bara ágætur eða eitthvað ok þá bara munið þessa umræðu sem á sér stað hér í dag næst þegar hann kemur að leik hjá okkur þetta er rétt að byrja hjá , hinum því lofa ég ykkur elsku vinir . Glæsilegur sigur . Ansi margir 2 - 1 sigrarnir sem er auðvitað skárra en 1 - 0 en gefur það sama og 5 - 0 . City tapar stigum . Ég hef engar áhyggjur af Leicester jújú þeir vinna leiki en þeir tapa fyrir Tottenham , City , Liverpool og eflaust Chelsea líka . Ég held þetta sé komið hjá okkur sem gerir einhverja eflaust stressaða haha . Eins og flestir rauðir missti ég úr slag þegar ég sá hver var dómari leiksins . Því miður ekki að ósekju . Ég átti reyndar von á ca. 6 mínútna uppbótartíma ( en ekki 4 mín ) m.a. vegna aðhlynningar bláliða og innáskiptinga , ekki síst þegar Adrian kom inn á sem tók eðlilega sinn tíma . Ég fagnaði þessari niðurstöðu Martins . Leicester með mark á síðustu stundu gegn Everton og líður manni líklega svipað núna þeim sem vona að Liverpool gangi illi . Everton liðið barðis samt eins og ljón í þessum leik en þeir spiluðu 5-4-1 í þessum leik og má reikna með að þeir munu halda sig við það á móti okkur á miðvikudaginn en þetta var ekki gott fyri sjálfstraustið þeira en þeir geta hugað sig við það að þetta leikerfi var að ganga vel í þessum leik og áttu Leicester í vandræðum með að skapa mörg góð færi gegn þeim . Eftir þessi úrslit er forskotið okkar komið niður í 8. stig og ætti við aldrei að vanmeta liðið hans Rodgers og skildi maður lítið í þeim sem vildu sjá Everton tapa þessum leik . Frábært að sigra enda draga önnur lið ekki á meðan það er . Auðvitað er maður að verða pínu áhyggjufullur útaf stöðu leikmanna , Allison , Fabhino , Salah , Robertson og Matip svo einhverjir séu nefndir . Nánast hálft liðið í hnjaski eða leikbanni sem hefur jafnvel áhrif á vel mannað lið okkar manna . Þessi deild er að verða hálf rugluð . Gengið á Leicester ótrúlegt nú um stundir og stefna þeir í 87 stig með þessu áframhaldi . Á venjulegu tímabili væri amk 10 stiga forskot en ekki bara 8 stig . Ég er ekki alveg rólegur yfir því en ef forystan verður enn 8 stig eftir 1 mánuð þá róast ég eitthvað . Eh verið að tala um að A.Villa vilji Brewster á láni já nei þakka þér fyrir ekki nema þá Sancho eða eh verður keyptur í Janúar sem ég er að vona . Klúbburinn þarf að taka svona bita þegar okkur býðst það Sancho á eftir að verða einn besti leikmaður í heiminum ég set hann á svipaðan stall og Mbappe meðað við hvernig hann er að spila núna og ekki nema 19 ára gamall ég vill hann í janúar takk fyrir erum besta lið heims um þessar mundir og getum auðveldlega fengið svona leikmenn til okkar ef Klopp vill .